Imre

Az Imre férfinév eredete és jelentése tisztázatlan. Egyes vélemények szerint a gót Amalrich, Emmerich névből származik, aminek a latinosított változata az Emericus. A név első eleme az Amal gót királyi család nevéből való, a szorgalmas, munkás jelentéshez áll közel. A második elem jelentése: hatalmas, uralkodó. A név korábbi alakváltozatai: Emrik, Emrih, Imreh  Megint más verzió szerint I. István Henrik fiának neve alakult át Heinrichus → Henricus → Emericus formában. (Ezt a Henriket azóta is Szent Imre hercegként ismerjük.) Más elképzelések szerint viszont az arab eredetű emir (arab أَمِير ʾamīr, „vezér, herceg”, lásd: Arab Emírségek) szóból származik és annak adoptált török Emre változatán keresztül honosodott meg Imre formában hazánkban. Az észteknél is használatos utónév, ahol a névnap április 10-e.


Gyakorisága
Az 1990-es években gyakori név, a 2000-es években az 56-70. leggyakoribb férfinév.

Névnapok
 november 5.

Idegen nyelvű alakváltozatai
 angol: Emerick (vezetéknév)
 eszperantó: Emeriko
 francia: Aimeric
 román: Emeric
 holland: Emmerik
 latinosított formája: Emericus
 lengyel: Emeryk
 német: Emmerich
 olasz: Amerigo, Emerico
 spanyol: Américo, Emerico
 szlovák: Imrich
 török: Emre

Híres Imrék

 Alker Imre birkózó
 Antal Imre színész
 Ámos Imre festőművész
 Bajor Imre színész
 Barra Imre orvos
 Bebek Imre vránai perjel
 Békessy Imre újságíró
 Bogdanich Imre Dániel első segéd a budai csillagvizsgálónál és akadémiai tanár
 Bródy Imre fizikus, kémikus, feltaláló
 Csáky Imre bíboros
 Cserépfalvi Imre könyvkiadó
 Dr. Csernus Imre pszichiáter
 Csikász Imre szobrászművész
 Csiszár Imre matematikus
 Csiszár Imre színházi rendező
 Csősz Imre cselgáncsozó
 Csuja Imre színész
 Dunai Imre közgazdász, miniszter
 Eck Imre Kossuth-díjas és Liszt Ferenc-díjas táncos, koreográfus
 Erdősi Imre piarista szerzetes, pedagógus, az 1848–49-es szabadságharcban tábori lelkész
 Fehér Imre filmrendező
 Földi Imre olimpiai bajnok súlyemelő 
 Frivaldszky Imre botanikus
 Füvessy Imre rendőrtiszt, tisztviselő
 Gedővári Imre olimpiai bajnok vívó
 Gyöngyössy Imre Balázs Béla-díjas filmrendező
 Harangi Imre olimpiai bajnok ökölvívó
 Harmath Imre színész
 Henszlmann Imre régész
 Hollai Imre diplomata
 Hódos Imre olimpiai bajnok birkózó
 Izsák Imre magyar matematikus, fizikus, csillagász
 Kálmán Imre operettszerző
 Kerényi Imre rendező
 Kertész Imre Nobel-díjas író
 Kónya Imre politikus, belügyminiszter
 Kovács Imre politikus, író, a Nemzeti Parasztpárt vezetője
 König Imre sakkozó
 Kőszegi Imre ifjúsági író
 Kőszegi Imre Liszt Ferenc-díjas zenész, zenetanár
 Lakatos Imre matematikus, fizikus, filozófus

 Lichtenfeld Imre, az izraeli krav maga küzdősport alapítója
 Lutter Imre előadóművész, irodalomszervező, a Magyar Versmondók Egyesületének elnöke
 Leader Imre brit matematikus
 Madách Imre író, az MTA tagja
 Makovecz Imre építész
 Markója Imre jogász, igazságügy-miniszter
 Mathesz Imre labdarúgó
 Mécs Imre 1956-os elítélt, politikus
 Mikó Imre gróf, erdélyi magyar politikus
 Montágh Imre gyógypedagógus, logopédus
 Nagy Imre politikus, miniszterelnök, az MTA tagja
 Németh Imre olimpiai bajnok atléta
 Németh Imre politikus, miniszter
 Oravecz Imre Kossuth-díjas költő, műfordító
 Palló Imre operaénekes
 Polyák Imre olimpiai bajnok birkózó
 Pozsgay Imre politikus
 Pulai Imre olimpiai bajnok kenus
 Ráday Imre színész, kiváló művész
 Rajczy Imre vívó
 Reiner Imre festő, grafikus
 Réves Imre magyar származású amerikai újságíró
 Ruzsa Imre magyar filozófus
 Sarkadi Imre Kossuth-díjas író
 Schlosser Imre magyar labdarúgó
 Sinkovits Imre, A Nemzet Színésze
 Salma Imre, levegőkémikus, kutató
 Soós Imre színész
 Steindl Imre építész
 Szabics Imre labdarúgó
 Szabó Imre honvédtiszt, hadügyi államtitkár
 Szacsvay Imre ügyvéd, politikus, az 1848–49-es szabadságharc vértanúja
 Szekeres Imre politikus
 Thököly Imre erdélyi fejedelem
 Amerigo Tot (eredetileg Tóth Imre) szobrászművész
 Trencsényi-Waldapfel Imre klasszika-filológus, műfordító
 Vadkerti Imre énekes, színész
 Vitális Imre az utolsó bihari betyár
 Zachár Imre olimpiai ezüstérmes úszó, vízilabdázó
 Zámbó Imre, ismertebb nevén Zámbó Jimmy, énekes
 Zsögödi Nagy Imre festőművész

Uralkodók
 Szent Imre herceg, I. István király fia, a fiatalok védőszentje (a korabeli latin forrásokban Henricus)
 Imre magyar király (a korabeli latin forrásokban Hemericus)

Jegyzetek

Magyar keresztnevek (I, Í)
Férfikeresztnevek (I, Í)
Germán eredetű magyar férfikeresztnevek
Vitatott eredetű magyar férfikeresztnevek